als_Latn dik_Latn sag_Latn
Shkëlqim Doma prej 26 vjetësh lëviz me karrocë. Pas një aksidenti në punë kur ishte vetëm 16 vjeç ka mbetur i paralizuar. Por përveç fatit të keq i duhet të përballet edhe me vështirësitë e shumta që has përditshmëria. Një ndër to është edhe infrastruktura jo e përshtatshme në institucionet publike. Sot i është dashur të shkojë në minibashkinë e zonës për të tërhequr një dokument por siç e shikoni ka mbetur i bllokuar tek shkallët e institucionit. Ky problem prek rreth 22 mijë persona të tjerë që kanë statusin e paraplegjikut dhe tetraplegjikut. Për ta zgjidhur problemin ministria e Mirëqenies Sociale ka vendosur të ndërhyje. Në fillim po identifikohen të gjitha institucionet publike që nuk kanë kushte akomodimi për personat me aftësi të kufizuar, me pas do të nisë zbatimi i projektit për realizimin e kësaj infrastrukture. Së fundmi një grup ndërinstitucional i drejtuar nga ministria po punon edhe për zbatimin e politikave të tjera në mbështetje të kësaj kategorie siç është arsimimi i fëmijëve me aftësi të kufizuara dhe trajnimi i mësuesve për gjuhën e shenjave.
als_Latn